Sutarties 7.5 priedas

**PANAUDOS SUTARTIS**

Vilnius

**LITGRID AB** (toliau – **Panaudos gavėjas)** pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Viršuliškių skg. 99B LT-05131, Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama ITT ir administravimo departamento direktoriaus Apolinaro Škikūno, veikiančio pagal 2021 m. gruodžio 7 d. įgaliojimą Nr. 21IG-143, ir

**Eden Springs Lietuva, UAB**, (toliau – **„Panaudos davėjas“**), įmonės kodas 211638230**,** esanti adresu Zietelos g. 3, LT-03160 Vilnius, atstovaujama vykdomojo direktoriaus Žilvino Biekšos, veikiančio pagal 2022 m. liepos 22 d. įgaliojimą,

toliau kartu vadinami **„Šalimis“**, o kiekvienas atskirai – **„Šalimi“**, sudarė šią panaudos sutartį, toliau vadinamą **„Sutartimi“.**

1. **Sutarties dalykas**
   1. Šioje Sutartyje ir kavos bei kitų prekių tiekimo, kartu su kavos aparatu, naudojamu panaudos pagrindais ir turimų kavos aparatų techninės priežiūros paslaugų pirkimo sąlygomis (toliau – **„Pirkimo sąlygos“**) numatytomis sąlygomis ir tvarka Panaudos davėjas perduoda Panaudos gavėjui laikinai ir neatlygintinai valdyti automatinį kavos aparatą, atitinkantį Sutarties sąlygų 2 priede „Techninė specifikacija“ 4.3 – 4.14, 4.20 punktų reikalavimus, kurio vertė Šalių susitarimu yra [**suma**] [**valiuta**] (toliau – **„Daiktas“**), o Panaudos gavėjas įsipareigoja grąžinti Daiktą tokios būklės, kokios jis jam buvo perduotas atsižvelgiant į normalų susidėvėjimą.
2. **Šalių įsipareigojimai**
   1. Panaudos davėjas įsipareigoja:
      1. perduoti Daiktą tvarkingą ir tinkamą naudoti pagal paskirtį;
      2. pajungti ir paruošti naudojimui Daiktą, kaip numatyta Sutarties sąlygų 2 priede „Techninė specifikacija“ 4.15 punkte, savo lėšomis;
      3. atlikti Daikto einamąjį remontą bei techninę priežiūrą, kaip numatyta Sutarties sąlygų 2 priede „Techninė specifikacija“ 4.16 – 4.19 punktuose, savo lėšomis;
      4. atlyginti Panaudos gavėjui visus nuostolius, kilusius dėl šios Sutarties pažeidimo iš Panaudos davėjo pusės.
   2. Panaudos gavėjas įsipareigoja:
      1. naudoti Daiktą pagal Sutarties nuostatas ir jo paskirtį;
      2. atlyginti Panaudos davėjui visus nuostolius, kilusius dėl šios Sutarties pažeidimo iš Panaudos gavėjo pusės. Kadangi Daiktas yra perduodamas Panaudos gavėjui kaip darbo priemonė, Panaudos gavėjas neprivalo atlyginti Panaudos davėjui jokių nuostolių, kilusių dėl to, kad Panaudos davėjas netinkamai naudojo Daiktą ir (ar) pažeidė savo pareigas, įtvirtintas šioje Sutartyje.
3. **Sutarties galiojimas ir Daikto perdavimas**
   1. Ši Sutartis įsigalioja nuo jos pasirašymo dienos ir galioja [**terminas**]]. Šią Sutartį kiekviena Šalis gali nutraukti apie tai įspėjusi kitą Šalį prieš [**terminas**].
   2. Ši Sutartis kartu yra ir Daikto perdavimo-priėmimo aktas, kuriuo Panaudos davėjas perduoda Daiktą Panaudos gavėjui. Pasirašant šią Sutartį Panaudos gavėjas privalo saugoti Daiktą ir grąžinti jį išsaugotą bei tinkamai naudoti Daiktą savo darbo funkcijoms vykdyti, vadovaudamasis Daikto naudojimą reglamentuojančiais dokumentais bei taikytinais teisės aktais.
   3. Nutraukus šią Sutartį arba jai pasibaigus kitais pagrindais, Panaudos gavėjas privalo grąžinti Daiktą Panaudos davėjui tokios būklės, kokios jį gavo, atsižvelgiant į normalų nusidėvėjimą. Tuo atveju, jei Sutarties nutraukimo ar pasibaigimo momentu Daiktas bus Panaudos davėjo žinioje, bus laikoma, kad Panaudos gavėjas grąžino Daiktą Panaudos davėjui Sutarties nutraukimo ar pasibaigimo momentu.
4. **Baigiamosios nuostatos**
   1. Ši Sutartis pasirašoma 2 (dviem) egzemplioriais, turinčiais vienodą juridinę galią, kiekvienai Šaliai įteikiant po vieną egzempliorių. Sutartis pasirašoma ant kiekvieno lapo.
   2. Šalys, pasirašydamos šią Sutartį, patvirtina, kad šios Sutarties sąlygų turinys Šalims yra suprantamas, aiškus ir atitinka Šalių išreikštą valią.

**Panaudos gavėjo vardu: Panaudos davėjas:**

**ITT ir administravimo departamento direktorius Vykdomasis direktorius Žilvinas Biekša**

**Apolinaras Škikūnas**