**PREKIŲ PIRKIMO – PARDAVIMO SUTARTIS NR.**

**SPECIALIOSIOS SUTARTIES SĄLYGOS**

Vilnius

LITGRID AB, atstovaujama , (toliau - Pirkėjas),

ir

UAB „Eden Springs Lietuva“, atstovaujama (toliau - **Pardavėjas)**,

remdamiesi bakalėjos prekių ir vienkartinių indų pirkimo, vykdyto skelbiamos apklausos būdu (Nr. 622289) , sąlygomis, Pardavėjo pateiktu pasiūlymu ir pirkimo rezultatais, sudarė šią pirkimo-pardavimo sutartį (toliau – **Sutartis**). Pirkėjas ir Pardavėjas kartu toliau vadinami – **Šalimis**, o kiekvienas atskirai – **Šalimi**.

|  |  |  |
| --- | --- | --- |
| **1. Sutarties dalykas** | 1.1. Pardavėjas įsipareigoja suteikti Pirkėjui Pardavėjo pasiūlyme nurodytas prekes, atitinkančias Techninės specifikacijos reikalavimus (toliau - **Prekės**) ir pardavėjas įsipareigoja suteikti Pirkėjui Pardavėjo pasiūlyme nurodytas paslaugas (toliau - **Paslaugas**), Techninėje specifikacijoje nurodytu adresu, o Pirkėjas įsipareigoja priimti suteiktas Prekes ir Paslaugas ir už jas sumokėti Sutartyje nurodyta tvarka ir terminais. | |
| **2. Sutarties kaina ir mokėjimo tvarka** | 2.1. Sutarties kainos apskaičiavimo būdas: fiksuotas įkainis su peržiūra. Peržiūros sąlygos numatytos Sutarties bendrųjų sąlygų 2.1.4 punkte ir Sutarties specialiųjų sąlygų 6.4 punkte. | |
| 2.2. Sutarties kaina, įskaitant visus pratęsimus yra tiekėjo pasiūlyme numatyta kaina: | 12 138,00 Eur be PVM  2 548,98 PVM  14 686,98 Eur su PVM |
| 2.3. Pirkėjas apmoka Pardavėjui už Prekes ne vėliau kaip per 30 dienų nuo tinkamai pateiktos sąskaitos faktūros gavimo dienos. | |
| **3. Sutarties vykdymas** | 3.1. Pardavėjas Prekes ir Paslaugas teikia: | 24 mėnesius nuo Sutarties įsigaliojimo dienos. |
| **4. Banko garantija** | 4.1. Netaikoma. | |
| **5. Subtiekimas** | 5.1. Tiesioginio atsiskaitymo galimybė su subtiekėjais yra numatyta, trišalės sutarties projektas pridedamas. | |
| **6. Kitos Sutarties nuostatos** | 6.1. Bendrųjų Sutarties sąlygų 1.1 punktas papildomas m) papunkčiu:  6.1.1. „m) Draudžiama kilmė – Pardavėjo, subtiekėjo ar juos kontroliuojančių asmenų, taip pat Prekių (įskaitant jų sudedamąsias dalis), Paslaugų kilmė yra iš Viešųjų pirkimų įstatymo 92 straipsnio 14 ir (ar) 15 dalyje numatytame sąraše nurodytų valstybių ar teritorijų.“  6.2. Bendrųjų Sutarties sąlygų 3.1 punktas papildomas 3.1.4 papunkčiu:  6.2.1. „3.1.4. Tais atvejais, kai Pardavėjas pažeidžia Sutartyje numatytus dėl nacionalinio saugumo interesų ir (ar) Draudžiamos kilmės taikomus reikalavimus, tačiau dėl šių pažeidimų Sutartis nenutraukiama, Pardavėjas privalo ištaisyti pažeidimą (jeigu ir kiek tai yra įmanoma/ proporcinga) bei, Pirkėjui pareikalavus, sumokėti 1000 eurų dydžio baudą už kiekvieną atskirą pažeidimo atvejį.“.  6.3. Bendrųjų Sutarties sąlygų 4.2.3 punktas papildomas m) ir n) papunkčiais:  6.3.1. „m) Pirkimų įstatymo 98 straipsnio 1 dalyje nurodytais atvejais.“.  6.3.2. „n) jeigu tiekiamos Prekės yra Draudžiamos kilmės.“.  6.4. Pakeisti Bendrųjų Sutarties sąlygų 5.10.1 punktą:  6.4.1. „5.10.1. Visos Prekės turi atitikti Pirkėjo nurodytus reikalavimus, negali būti Draudžiamos kilmės bei importuojamos iš šalių, iš kurių importas yra draudžiamas pagal Jungtinių Tautų Saugumo Tarybos sprendimus arba jeigu yra taikomos Jungtinių Amerikos Valstijų, Europos Sąjungos ribojamosios priemonės (sankcijos) ar kitų tarptautinių organizacijų tarptautinės sankcijos.“.  6.5. Bendrųjų Sutarties sąlygų 5.10 punktas papildomas 5.10.2, 5.10.3 ir 5.10.4 punktais:  6.5.1. „5.10.2. Pardavėjas privalo nedelsiant informuoti Pirkėją apie Pardavėjo, jo tiekėjo, subtiekėjo, ūkio subjekto, kurio pajėgumais yra remiamasi ar juos kontroliuojančių asmenų[[1]](#footnote-1) ir/arba gamintojo ar jį kontroliuojančio asmens registracijos vietos (jeigu gamintojas ar jį kontroliuojantis asmuo yra fizinis asmuo, nuolat gyvenantis ar turintis pilietybę) pasikeitimus, jeigu tokia vieta patenka į Viešųjų pirkimų įstatymo 92 straipsnio 15 dalyje numatytame sąraše nurodytas valstybes ar teritorijas.“.  6.5.2. „5.10.3. Per Pirkėjo nustatytą terminą Pardavėjui nepateikus prašomos informacijos ir/ar dokumentų apie Prekių kilmės šalį, gamintoją ir jo kontroliuojantį asmenį, Pirkėjas pakartotinai kreipiasi į Pardavėją dėl nurodytų duomenų pateikimo nustatydamas šio reikalavimo įvykdymui 10 dienų terminą. Pardavėjui atsisakius pateikti Pirkėjo prašomą informaciją ar jos nepateikus per šiame punkte numatytą terminą, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu.“.  6.5.3. „5.10.4. Tuo atveju, kai nustatoma, kad Pardavėjo siūlomos Prekės neatitinka Bendrųjų Sutarties sąlygų 5.10.1 punkte nustatytų reikalavimų, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu. Atsižvelgiant į perduotų Prekių apimtį bei siekiant išsaugoti Sutartį, Pirkėjas gali leisti Pardavėjui per Pirkėjo nustatytą terminą siūlomas Prekes pakeisti kito gamintojo prekėmis, kurios visiškai atitinka Pirkėjo keliamus techninius reikalavimus ir dėl to nesikeičia Sutarties pobūdis. Atitinkamai už šiame punkte nustatytą pažeidimą Pirkėjui taikoma Bendrųjų Sutarties sąlygų 3.1.4 punkte nurodyta bauda.“.  6.6. Pardavėjas įsipareigoja, remiantis Sutarties 6 priedu, pristatyti kavos aparatą, Sutarties 2 priede nurodytais terminais ir nurodytu adresu, pajungti prie vandentiekio, suderinti, paleisti ir apmokyti Pirkėjo atstovus naudotis kavos aparatu, atlikti automatinio kavos aparato aptarnavimą (išplauti kavos aparatą, išvalyti kavos tirščius, kitus skysčius, taip užtikrinti nepertraukiamą kavos aparato veikimą).  6.7. Prekės bus perkamos pagal atskirus Pirkėjo užsakymus, ne daugiau kaip 3 kartus per kalendorinį mėnesį, kurie bus teikiami ir tvirtinami Pardavėjo nurodytu elektroniniu paštu. Užsakymai, kuriuos Pirkėjas pateikia darbo dienomis nuo 7 val. 30 min. iki 16 val. 30 min., Pardavėjo registruojami tą pačią darbo dieną. Po 16 val. 30 min. Pirkėjo pateikti užsakymai Pardavėjo registruojami kitą darbo dieną.  6.8. Prekių užsakymus Pardavėjas įvykdo ne vėliau kaip per 3 darbo dienas. Prekės perduodamos Pirkėjui kartu su Prekių priėmimo – perdavimo aktu. Vienas Šalių pasirašyto Prekių priėmimo – perdavimo akto egzempliorius perduodamas Pirkėjui, kitas egzempliorius lieka Pardavėjui.  6.9. Prekių pristatymas ir Paslaugų teikimas vykdomas darbo valandomis I-IV - 07:30 - 16:30 val., V – 07:30-15:15 val.).  6.10 Įkainiai Sutarties galiojimo laikotarpiu gali būti perskaičiuojami tokiomis sąlygomis:  6.10.1. Jei Lietuvos Respublikos statistikos departamento (www.stat.gov.lt) skelbiamo Vartotojų kainų indekso (toliau – VKI) reikšmė per 6 mėnesiųarba ilgesnį laikotarpį, kuris skaičiuojamas nuo Sutarties sudarymo (arba nuo paskutinio sutarties įkainių perskaičiavimo dėl VKI pokyčio, jei Sutarties įkainiai buvo perskaičiuojami), pakinta 7,5 % arba daugiau, bet kurios iš Šalių iniciatyva gali būti perskaičiuojami Sutarties įkainiai.  6.10.2. įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius;  6.10.3. įkainiai perskaičiuojami pagal žemiau pateiktą formulę:  Cpn = Sn x(1+(I-X)/100)  Kur:  Cpn – perskaičiuotas Paslaugai taikomas įkainis;  Sn – Sutartyje numatytas (arba paskutinį kartą perskaičiuotas) Paslaugai taikomas įkainis;  I – VKI pokytis (neigiamu atveju procentas įrašomas su minuso ženklu) procentais. Perskaičiavimui taikomas paskutinis prieš prašymo perskaičiuoti įkainius paskelbtas VKI rodiklis lyginant jį su VKI rodikliu buvusiu Sutarties sudarymo mėnesį (arba su VKI rodikliu naudotu paskutinio perskaičiavimo metu);  X – neigiamo pokyčio atveju (- 5), teigiamo pokyčio atveju 5.  6.10.4. Duomenų šaltinis - http://www.stat.gov.lt, pagrindiniai Lietuvos Respublikos rodikliai. Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Pirkėjo dar nebuvo užaktuota. Atlikus įkainių perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos 191 punkto numatyta tvarka, patikslinama (didėja arba mažėja) pradinė Sutarties vertė. Už Paslaugas, suteiktas iki susitarimo dėl įkainių perskaičiavimo pasirašymo dienos, Pirkėjas apmoka taikant iki tol galiojusį įkainį, o už Paslaugas, suteiktas po susitarimo pasirašymo dienos, Pardavėjui bus apmokama taikant naują įkainį.  6.10.5. Jeigu Paslaugų suteikimas vėluoja dėl priežasčių, dėl kurių Pardavėjas neįgyja teisės į Paslaugų/Prekių suteikimo/perdavimo termino pratęsimą (arba atleidimą nuo atsakomybės už Paslaugų/Prekių suteikimo/perdavimo termino praleidimą), uždelstų Paslaugų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo. | |
| **7. Priedai** | 7.1. Techninė specifikacija.  7.2. Bendrosios Sutarties sąlygos.  7.3. Pardavėjo pasiūlymas.  7.4. Trišalės sutarties projektas.  7.5. Panaudos sutartis. | |
| **8. Atsakingi asmenys** | 8.1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:   |  |  | | --- | --- | | **Pirkėjo atsakingas asmuo:** | **Pardavėjo atsakingas asmuo:** | |  |  | |  |  | |  |  |   8.2. Už Sutarties ir jos pakeitimų viešinimą Pirkėjo paskirtas atsakingas asmuo: . | |

|  |  |
| --- | --- |
| **PIRKĖJAS**  Duomenys apie asmenį kaupiami:  VĮ Registrų centras  Adresas: Karlo Gustavo Emilio Manerheimo g. 8, LT-05131 Vilnius  Įmonės kodas: 302564383  PVM mokėtojo kodas: LT100005748413  Sąskaitos Nr. LT242150051000021766  Bankas: OP Corporate Bank plc Lietuvos filialas  Banko kodas: 21500  Tel. Nr. +370 707 02171  El. p.: info@litgrid.eu | **PARDAVĖJAS**  Duomenys apie asmenį kaupiami Juridinių asmenų registre  Adresas: Zietelos g. 3 LT-03160 Vilnius  Įmonės kodas: 211638230  PVM kodas: LT116382314  Sąskaitos Nr. LT08 7300 0100 7621 9796  Bankas: AB Swedbank  Banko kodas: 73000  Tel. Nr. 8 800 20006  El. p.: [info@lt.edensprings.com](mailto:info@lt.edensprings.com) |
|  |  |

1. Kontroliuojantis asmuo – juridinis ar fizinis asmuo, turintis arba įgyjantis ūkio subjekto kontrolės teisę. Kontroliuojančiu asmeniu gali būti Lietuvos Respublikos pilietis, užsienietis ar asmuo be pilietybės arba ūkio subjektas, taip pat viešojo administravimo subjektas. Sutuoktiniai, tėvai ir jų nepilnamečiai vaikai (įvaikiai) laikomi vienu kontroliuojančiu asmeniu. Jeigu du ar daugiau juridinių ar fizinių asmenų, veikdami susitarimo pagrindu, įsigyja koncentruojamo ūkio subjekto kontrolę, tai kiekvienas iš šių juridinių ar fizinių asmenų yra laikomas kontroliuojančiu asmeniu. Tais atvejais, kai kontrolė įgyjama ne tiesiogiai, o per kitą asmenį, kontroliuojančiu asmeniu laikomas ne tas tarpininkas, o galutinis kontrolės turėtojas. [↑](#footnote-ref-1)